
122 DR.31.3.2010 

 
daripada dua kumpulan haiwan yang berbeza.  Justeru tidak mungkin berlaku 
pengacukan di antara kedua-dua jenis haiwan tersebut.   

 Tuan Yang di-Pertua, akhir sekali ialah Yang Berhormat Setiu yang telah 
mengutarakan cadangan membaik pulih Pelabuhan Chendering, Jeti Kuala 
Merang dan juga Jeti Setiu di Terengganu yang sering menghadapi masalah kuala 
cetek disebabkan himpunan pasir laut yang berlaku setiap kali musim tengkujuh 
berlaku.  Masalah ini boleh diatasi melalui kerja-kerja pendalaman di muara 
sungai.  Walau bagaimanapun kerja-kerja tersebut adalah di bawah bidang kuasa 
Jabatan Pengairan dan Saliran.  Saya telah dimaklumkan bahawa kajian 
mengenai muara-muara sungai di seluruh Malaysia untuk kegunaan bot nelayan 
termasuk di kuala Sungai Merang dan Setiu sedang dijalankan dan dijangka siap 
sepenuhnya hujung tahun 2010. Di bawah Rancangan Malaysia Kesepuluh 
sebanyak RM4.5 juta telah dipohon untuk kerja-kerja pengorekan di kuala Sungai 
Setiu. 

 Saya sekali lagi ingin mengucapkan jutaan terima kasih kepada semua 
Ahli Yang Berhormat yang telah mengambil bahagian dalam perbahasan dan 
mengemukakan pandangan serta saranan untuk perhatian dan tindakan 
Kementerian Pertanian dan Industri Asas Tani.  Terima kasih. 

 Timbalan Yang di-Pertua [Datuk Dr. Haji Wan Junaidi Tuanku Jaafar]:  
Terima kasih, Yang Berhormat.  Saya jemput Yang Berhormat Menteri 
Pertahanan. 

 

7.14 mlm. 

 Menteri Pertahanan [Dato’ Seri Dr. Ahmad Zahid bin Hamidi]:  Tuan 
Yang di-Pertua, terlebih dahulu bagi pihak Kementerian Pertahanan saya ingin 
menyatakan penghargaan kepada Ahli-ahli Yang Berhormat yang telah mengambil 
bahagian di dalam membahaskan perkara yang ‘dibahukan’ ke atas Kementerian 
Pertahanan. 

 Isu pertama yang ingin saya sentuh adalah berkaitan dengan dakwaan 
oleh Yang Berhormat Permatang Pauh mengenai wujudkan bayaran komisen 
dalam perolehan kapal selam.  Isu bayaran komisen perolehan kapal selam 
sebenarnya telah dijawab secara panjang lebar pada 14 Mei 2008 di Dewan yang 
mulia ini oleh Yang Amat Berhormat Perdana Menteri yang pada ketika itu sebagai 
Menteri Pertahanan.  Pada masa itu Yang Berhormat Permatang Pauh sedang 
berada di ‘alam maya’ dan tidak berada di Dewan ini. 

 Tuduhan yang dilemparkan oleh pembangkang bahawa kerajaan telah 
membayar komisen bagi pembelian kapal selam adalah tidak benar dan satu 
rekaan yang diatur secara berterusan demi kepentingan politik mereka untuk 
mengelirukan rakyat.  Sekali lagi ditegaskan bahawa kerajaan tidak ada dan tidak 
pernah membayar sebarang bentuk komisen di dalam perolehan kapal selam 
berkenaan.  Perolehan kapal selam tersebut telah dibuat secara runding terus 
selaras dengan tatacara perolehan kerajaan dengan syarikat pembuat dari 
Perancis dan Sepanyol dan telah mendapat persetujuan kerajaan masing-masing.  
Kerajaan tidak membuat sebarang rundingan pembelian dengan Syarikat 
Perimekar Sdn. Bhd. yang didakwa terlibat dalam pembelian dan menerima 
komisen.  Sebenarnya syarikat berkenaan diberi kontrak hanya menyediakan 
perkhidmatan sokongan dengan izin, service provider dan mengadakan koordinasi 
untuk tempoh enam tahun. 

 Isu kedua, Tuan Yang di-Pertua ialah... 



daripada dua kumpulan haiwan yang berbeza. Justeru tidak mungkin berlaku pengacukan di antara kedua-dua jenis haiwan tersebut. Tuan Yang di-Pertua, akhir sekali ialah Yang Berhormat Setiu yang telah mengutarakan cadangan membaik pulih Pelabuhan Chendering, Jeti Kuala Merang dan juga Jeti Setiu di Terengganu yang sering menghadapi masalah kuala cetek disebabkan himpunan pasir laut yang berlaku setiap kali musim tengkujuh berlaku. Masalah ini boleh diatasi melalui kerja-kerja pendalaman di muara sungai. Walau bagaimanapun kerja-kerja tersebut adalah di bawah bidang kuasa Jabatan Pengairan dan Saliran. Saya telah dimaklumkan bahawa kajian mengenai muara-muara sungai di seluruh Malaysia untuk kegunaan bot nelayan termasuk di kuala Sungai Merang dan Setiu sedang dijalankan dan dijangka siap sepenuhnya hujung tahun 2010. Di bawah Rancangan Malaysia Kesepuluh sebanyak RM4.5 juta telah dipohon untuk kerja-kerja pengorekan di kuala Sungai Setiu. Saya sekali lagi ingin mengucapkan jutaan terima kasih kepada semua Ahli Yang Berhormat yang telah mengambil bahagian dalam perbahasan dan mengemukakan pandangan serta saranan untuk perhatian dan tindakan Kementerian Pertanian dan Industri Asas Tani. Terima kasih. Timbalan Yang di-Pertua [Datuk Dr. Haji Wan Junaidi Tuanku Jaafar]: Terima kasih, Yang Berhormat. Saya jemput Yang Berhormat Menteri Pertahanan. 7.14 mlm. Menteri Pertahanan [Dato' Seri Dr. Ahmad Zahid bin Hamidi]: Tuan Yang di-Pertua, terlebih dahulu bagi pihak Kementerian Pertahanan saya ingin menyatakan penghargaan kepada Ahli-ahli Yang Berhormat yang telah mengambil bahagian di dalam membahaskan perkara yang 'dibahukan' ke atas Kementerian Pertahanan. Isu pertama yang ingin saya sentuh adalah berkaitan dengan dakwaan oleh Yang Berhormat Permatang Pauh mengenai wujudkan bayaran komisen dalam perolehan kapal selam. Isu bayaran komisen perolehan kapal selam sebenarnya telah dijawab secara panjang lebar pada 14 Mei 2008 di Dewan yang mulia ini oleh Yang Amat Berhormat Perdana Menteri yang pada ketika itu sebagai Menteri Pertahanan. Pada masa itu Yang Berhormat Permatang Pauh sedang berada di 'alam maya' dan tidak berada di Dewan ini. Tuduhan yang dilemparkan oleh pembangkang bahawa kerajaan telah membayar komisen bagi pembelian kapal selam adalah tidak benar dan satu rekaan yang diatur secara berterusan demi kepentingan politik mereka untuk mengelirukan rakyat. Sekali lagi ditegaskan bahawa kerajaan tidak ada dan tidak pernah membayar sebarang bentuk komisen di dalam perolehan kapal selam berkenaan. Perolehan kapal selam tersebut telah dibuat secara runding terus selaras dengan tatacara perolehan kerajaan dengan syarikat pembuat dari Perancis dan Sepanyol dan telah mendapat persetujuan kerajaan masing-masing. Kerajaan tidak membuat sebarang rundingan pembelian dengan Syarikat Perimekar Sdn. Bhd. yang didakwa terlibat dalam pembelian dan menerima komisen. Sebenarnya syarikat berkenaan diberi kontrak hanya menyediakan perkhidmatan sokongan dengan izin, service provider dan mengadakan koordinasi untuk tempoh enam tahun. Isu kedua, Tuan Yang di-Pertua ialah...